CELEX: 62017CN0619
Language: sk
Date: 2017-11-03 00:00:00
Title: Vec C-619/17: Návrh na začatie prejudiciálneho konania, ktorý podal Tribunal Supremo (Španielsko) 3. novembra 2017 – Ministerio de Defensa/Ana de Diego Porras

22.1.2018   
            
            
               SK
            
            
               Úradný vestník Európskej únie
            
            
               C 22/26
            
         Návrh na začatie prejudiciálneho konania, ktorý podal Tribunal Supremo (Španielsko) 3. novembra 2017 – Ministerio de Defensa/Ana de Diego Porras
   (Vec C-619/17)
   (2018/C 022/38)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Supremo
   
      Účastníci konania pred vnútroštátnym súdom
   
   
      Navrhovateľ v konaní o kasačnom opravnom prostriedku: Ministerio de Defensa
   
      Druhý účastník konania: Ana de Diego Porras
   
      Prejudiciálne otázky
   
   
               1.
            
            
               Má sa doložka 4 rámcovej dohody o práci na dobu určitú, ktorá sa nachádza v prílohe k smernici 1999/70 (1), vykladať v tom zmysle, že bráni vnútroštátnej právnej úprave, ktorá nestanovuje nijakú náhradu v prípade zániku zmluvy na dobu určitú z dôvodu, že ide o dočasnú pracovnú zmluvu na zastupovanie iného pracovníka s právom na zachovanie pracovného miesta, ak táto zmluva zanikne v dôsledku opätovného nástupu zastupovaného pracovníka na jeho pracovné miesto, a naopak ju stanovuje, ak je zánik pracovnej zmluvy spôsobený inými dôvodmi stanovenými zákonom?
            
         
               2.
            
            
               V prípade zápornej odpovede na prvú otázku, spadá do pôsobnosti doložky 5 rámcovej dohody také opatrenie, aké zaviedol španielsky zákonodarca, spočívajúce v stanovení náhrady vo výške mzdy za 12 dní za odpracovaný rok, na ktorú má pracovník nárok pri skončení zmluvy na dobu určitú, aj keď bol zamestnaný na dobu určitú len na základe jednej zmluvy?
            
         
               3.
            
            
               V prípade kladnej odpovede na druhú otázku, odporuje doložke 5 rámcovej dohody zákonné ustanovenie, ktoré priznáva pracovníkom na dobu určitú náhradu vo výške mzdy za 12 dní za odpracovaný rok pri skončení zmluvy, ale nepriznáva túto náhradu pracovníkom na dobu určitú, ak sa uzavrie dočasná pracovná zmluva na zastupovanie pracovníka s právom na zachovanie pracovného miesta?
            
         
      (1)  Smernica Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, 1999, s. 43; Mim. vyd. 05/003, s. 368).